10 dae van geskenke: Hier is die Volpes-wennerSuraya (Foto: Volpes) Maroela Media, jou lekkerste bron van nuus, jou tuiskomsplek, jou heenkome, vier vanjaar ons 10de verjaarsdag! Om dié spesiale verjaarsdag te vier, het verskeie ondernemings en organisasies hand bygesit om ons lesers te bederf. Baie geluk aan Petro Theron van Bedfordview wat ŉ R10 000-geskenkbewys wen met die komplimente van Volpes! Kry jou slaapkamer gereed vir dié winter met Volpes, Suid-Afrika se linnetuiste. Met die koue buite is ons huise ons tuiskomsplek en gelukkig het Volpes, The Home of Linen, alles wat jy nodig het om jou huis knus en warm te maak. “As daar een ding is wat die pandemie ons geleer het, is dat ons slaapkamer een van die belangrikste vertrekke in ons huis is,” sê Elbé Truter, handelswarebestuurder van Volpes. “Dit moet vir jou gemak bied wanneer jy dit nodig het, en ŉ skuilplek wees waar jy van alles kan ontvlug – dit moet ook ŉ plek wees waar jy uitdrukking kan gee aan jou eie styl.” Een van die beste dinge wat jy op jou bed kan byvoeg om dit meer knus te maak, is Volpes se pluisstofkatoen linne. Dit is 100% katoen wat geborsel of gekam is om byna so sag soos kasjmierstof te voel. Die tekstuur help om liggaamshitte binne te hou, so die lakens en beddegoed is lekker warm. Wanneer pluisstofkatoen gebruik word om ŉ duvetoortreksel te maak, kry jy ŉ knus duvet wat perfek is om die winterkoue buite te hou. ŉ Luukse bed met talle knus lae hou jou warm en is boonop stylvol. Jy kan lae bedspreie oor jou bed gooi of ŉ tekstuur-kombers byvoeg vir bykomende styl en kontras. ‘n Kwilt-stel is gerieflik en ŉ pragtige byvoeging tot die slaapkamer en nog steeds modieus. Gooi een oor die onderkant van jou bed vir ŉ bietjie kleur in ŉ alles-wit-skema. ŉ Omkeerbare kwilt-stel met ooreenstemmende patrone gee jou selfs ekstra verskeidenheid. Gordyne wat die lig uitblokkeer is ŉ ware belegging en help om kamers in die winter warm te hou deur ŉ koue trek af te weer. Volpes het ŉ rits effekleurige gordyne of gordyne met ŉ patroon-ontwerp wat maklik by die styl van jou kamer kan pas. Verskillende lae is ŉ gewilde neiging in dekor en kan baie suksesvol toegepas word met jou gordyne. Kombineer ŉ deursigtige laag met ŉ gordyn wat die lig uitblokkeer vir sagte lig, privaatheid bedags en algehele donkerte snags. Uitgevoerde Jacquardweefstof en gordyne met ŉ dikker materiaal is ook ŉ uitstekende opsie vir wintervensters. Swaarder materiaal hou die koue buite en is baie stylvol. Beligting kan ook ŉ knus atmosfeer skep en lampe kan donker hoekies verhelder. Gegeurde kerse bied ook ŉ warm en aanloklike gloei. Kubu-mandjies en houtmeubels met bykomstighede soos sierkussings, spreie en matjies kan ook ŉ interessante tekstuur byvoeg. Die beste nuus is dat jy al jou noodsaaklike winterbenodigdhede aanlyn kan koop en dit by jou voordeur kan laat aflewer. Besoek www.volpes.co.za. Oor Volpes Volpes, The Home of Linen, is ŉ trots Suid-Afrikaanse handelsmerk wat in 1929 in Port Elizabeth (nou Gqeberha) gevestig is. Volpes het as ŉ klein familiebesigheid begin wat daarop gefokus het om klante reg oor Suid-Afrika deur ŉ posbestelling te bedien met gehalte produkte teen bekostigbare pryse. Oor die jare heen het ons dit ons missie gemaak om te reis en gehalte materiaal te bekom sodat ons waarde-vir-geld produkte kan vervaardig waarby ons familie van klante byval kan vind. Ons is trots daarop dat ons die grootste reeks gehaltebedlinne en gordyne aan jou kan verskaf deur deurlopende vernuwing. Vandag het ons ŉ lojale klantebasis reg oor Suid-Afrika en ŉ belowende aanlyn teenwoordigheid. Ons handelsmerk is sinoniem met waarde, gehalte, gemak en lojaliteit – en ons toegewyde en gemotiveerde span streef daarna om ons klante tevrede te stel. Volpes het ŉ lang pad gekom oor die jare heen. Oorspronklik bekend vir ons veelkleurige polikatoenreeks, het ons ŉ goeie reputasie gebou in die katoen-bedlinnebedryf. Ons jongste aanskaffing van Biggie Best – die bekende plaaslike huisdekor-handelsmerk – het ŉ nuwe geleentheid geskep waarmee ons ons klante van gehalte produkte kan bedien. Ons sien uit daarna om nog talle ander geleenthede te ontdek wat jou liefde vir jou huis sal vergroot. Al Volpes se produkte is beskikbaar by ons 40 winkels landswyd en aanlyn. Ons weet dat baie van julle dol is oor die gerief van aanlyn inkopies. Nou kan jy ons hele reeks veilig aanskaf by www.volpes.co.za waar jy ook wonderlike winskopies en afslagpryse sal ontdek. Vir diegene wat daarvan hou om aan die linne te voel en te raak is daar baie inspirasie in ons fisiese winkels – om nie eers te praat van die kundige advies wat jy sal kry om die regte keuse te maak nie. Jy kan ook in ons winkels jou inkopies aanlyn doen met die hulp van Volpes se personeel en jou inkopies laat aflewer. Wat ook al jou keuse – jy sal topgehalte en goeie waarde kry by Volpes. Klik hier om te sien vir watter kompetisies jy nog kan inskryf.